Sjúkrahússtjórnin hevur yvirskipaðu leiðsluna av Landssjúkrahúsinum, og er í útinnan av sínum arbeiði fevnd av galdandi lóggávu, viðtøkum, rundskrivum, v. m. umframt avgerðum hjá Heilsumálaráðnum. Sjúkrahússtjórnin umboðar Landssjúkrahúsið úteftir. Limirnir í sjúkrahússtjórnini hava sínámillum upplýsingaskyldu. Leiðsluavgerðir verða at taka í felag, og so vítt gjørligt í semju. Sjúkrahússtjórin hevur ábyrgd av, at avgerð verður tikin. Sjúkrahússtjórin hevur endaligu ábyrgdina av rakstrinum á sjúkrahúsinum mótvegis Heilsumálaráðnum ábyrgd fyri ráðlegging, raðfesting, ígongdseting og samskipan av arbeiðsuppgávunum á sjúkrahúsinum ábyrgd fyri støðugari menning á sjúkrahúsinum, soleiðis at sjúkrahúsið støðugt tillagar seg tørvinum hjá sjúklingunum og broytingunum í treytunum hjá sjúkrahúsinum ábyrgd fyri gerð av uppskoti til fíggjarætlan ábyrgd av at góðkend fíggjarætlan verður hildin ábyrgd fyri at hagtøl yvir virksemi á sjúkrahúsinum verða fingin til vega ábyrgd fyri at sett verða mál fyri sjúkrahúsið innan kanningar-, viðgerðar- og røktarøkini, umframt fíggjar- og starvsfólkaligu økini í trá við tey mál og stevnumið, sum verður ásett í Heilsumálaráðnum og samstarv við stovnar við tilknýti til heilsuøkið